b"\n_START_ARTICLE_\nCrema solar\n_START_PARAGRAPH_\nUna  crema de protecci\xc3\xb3 solar  serveix igual que una emulsi\xc3\xb3, loci\xc3\xb3, gel, esprai o qualsevol altre producte d'\xc3\xbas t\xc3\xb2pic per evitar o disminuir les cremades degudes a l'exposici\xc3\xb3 al sol._NEWLINE_Tot i que evita les cremades es creu que els protectors solars no ofereixen una protecci\xc3\xb3 100% absoluta. Per aix\xc3\xb2 alguns dermat\xc3\xb2legs arriben a desaconsellar l'\xc3\xbas de protectors, ja que en usar-los s'est\xc3\xa0 m\xc3\xa9s temps al sol que quan no es porta fotoprotector._NEWLINE_L'ideal \xc3\xa9s utilitzar el fotoprotector i no estar m\xc3\xa9s temps del que s'estaria sense fotoprotector. Tampoc es recomana exposar-se directament al sol, sin\xc3\xb3 adquirir el broncejat al mateix temps que es realitza una activitat al sol._NEWLINE_Normalment, la probabilitat de desenvolupar un c\xc3\xa0ncer de pell \xc3\xa9s m\xc3\xa9s gran en persones que presenten gran quantitat de pigues. Despr\xc3\xa9s d'un estudi es va deduir que les persones que usaven m\xc3\xa9s fotoprotector tenien m\xc3\xa9s pigues, de manera que era probable que desenvolupessin m\xc3\xa9s c\xc3\xa0ncers de pell."